Diari Oficial de la Generalitat Valenciana


Sumari del DOGV 8347, del 26-07-2018 (2018/6863)

Informe ambiental i territorial estratègic de la modificació puntual número 80 del Pla general.
-----------------------------------------------------------------------------------------------

### Dades del document

Número de DOGV
:   8347

Data del DOGV
:   26-07-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/6863


Data del document
:   11-07-2018

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informe ambiental i territorial estratègic de la modificació puntual número 80 del Pla general. [2018/6863]  
La Junta de Govern de la Ciutat de Gandia ?en qualitat d'òrgan ambiental i territorial municipal, en virtut del Decret 2016-4019 en la sessió ordinària celebrada el 2 de juliol de 2018, vista la proposta formulada pel coordinador general d'Urbanisme i Habitatge i president de la comissió tècnica de suport a aquest òrgan de 29 de juny, ha resolt emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual número 80 del Pla general de Gandia, de conformitat amb els criteris de l'annex VII de la Llei d'ordenació del territori, urbanisme i paisatge (LOTUP), per no tenir efectes significatius sobre el medi ambient, amb la finalitat de continuar la tramitació de l'expedient conforme a la normativa urbanística.  
La 80a modificació puntual de l'ordenació detallada del Pla general (80a. MOD PG) consisteix en establir les alineacions de la parcel·la urbana formada per les cadastrals 1430931IW7836P7502PH, 2348410MN9378K6684UX, 6554526XX2185J6807RK, 7930852SU2902X9030RX, 2659328NN2049P7813KX i 7060768XJ8305Q5620CP, les seues connexions i la xarxa viària bàsica, així com determinar el sòl dotacional que s'haurà de cedir a l'administració perquè la parcel·la obtinga la condició de solar; i modificar la norma 25, Sòl urbà industrial per a introduir el nou règim aplicable a aquest àmbit  
El document inicial estratègic (DIE) planteja tres alternatives i opta per la número 1, ja que, amb ella, s'aconsegueix màxima seguretat tècnica i jurídica pel seu abast.  
S'efectua consulta al Servei d'Ordenació del Territori de la Conselleria d'Habitatge, Obres Públiques i Vertebració del Territori; a la Demarcació de Carreteres del Ministeri de Foment; a l'Àrea de Carreteres de la Diputació de València; a la Subdirecció General de Mobilitat de la Conselleria i a l'Ajuntament de Daimús, amb el resultat següent:  
  
- L'enginyer en cap de la Demarcació de Carreteres de l'Estat a la Comunitat Valenciana, comunica que, com l'actuació es projecta fora de la zona d'influència de la xarxa de carreteres de l'Estat no és competent per a emetre informe  
- El Servei de Carreteres i Infraestructures de la Diputació de València informa que no hi ha inconvenient en l'ampliació de la zona de protecció de la carretera a 25 metres del seu límit exterior, però que aquest sòl haurà de romandre com a sòl no urbanitzable de protecció de vials, i tant la xarxa de pluvials com les altres xarxes de serveis s'hauran de situar fora de la zona de protecció.  
- Rebut l'informe de Diputació, els redactors del projecte presenten esmena i aclariment a les qüestions plantejades (amb la conformitat via correu electrònic), principalment que es manté la zona de protecció establerta en el pla general vigent, és a dir, 18 metres (com a reserva viària) des de l'aresta exterior del vial existent en el moment de l'aprovació del planejament, amb la qual cosa la línia límit d'edificació es manté en 18 m; i quant a les connexions a infraestructures es grafien en el plànol P03 amb el compromís de situar-les, sempre que siga possible, fora de la zona de protecció.  
- El Servei Territorial d'Urbanisme informa que no es deriven efectes significatius en el medi ambient, però adverteix actuacions a realitzar en fases posteriors  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer  
Concloure que la proposta de modificació detallada número 80 del Pla general, que consisteix en ajustar les alineacions, les rasants i altres determinacions del sòl urbà industrial, subzona B1, Silos, no té efectes significatius sobre el medi ambient d'acord amb els criteris establerts en l'annex VII de la LOTUP.  
  
Segon  
Proposar a l'òrgan ambiental i territorial municipal que emeta un informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 80a. MOD PG i designar com alternativa més idònia mediambientalment l'alternativa 1 del document inicial estratègic.  
  
  
Tercer  
Atès que amb data 23.05.2018, registre electrònic 2129, els redactors presenten novament la documentació adaptada a les consideracions realitzades pels tècnics de l'Àrea de Carreteres de la Diputació de València, sol·licitar al promotor de la modificació que presente un text refós del projecte de la 80a. MOD PG que contemple les observacions realitzades pels Serveis Territorials de la Conselleria d'Habitatge, Obres Públiques, i Vertebració del Territori, i que incloga un apartat que valore el projecte des de la perspectiva de gènere.  
  
  
Quart  
Incloure aquest informe en la documentació de la modificació del planejament urbanístic als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del referit instrument.  
  
Cinqué  
Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establerts en l'article 51.7 de la LOTUP. I en la pàgina web municipal de conformitat amb el Decret 4019/2016.  
  
Sisé  
Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Seté  
Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana, no s'aprovara aquesta modificació en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 11 de juliol de 2018.- El titular accidental de l'òrgan de suport a la JGCG (D 3174, 28.05.2018): Francisco Rius Mestre.